Kalaja e Grabovës së Poshtme

Kalaja e Grabovës së Poshtme është një monument i trashëgimisë kulturore në Grabovë e Poshtme, rrethi i Gramshit, në qarkun e Elbasanit, Shqipëri  . Ky monument është i llojit "Arkitekture dhe Urbanistike", i miratuar me numër "1886, 10.06.1973".

Histori dhe përshkrim
Grabova e Poshtme ndodhet në skajin juglindor të krahinës së Bercës. Ajo ndodhet në komunën Shënepremte. Kalaja ndodhet pranë rrugëve të njohura që lidhin luginën e Osumit me atë të Devollit, në drejtim të Korçës. Mjedisi ku janë gjurmët e kalasë është i sheshtë. Më e mbrojtur është ana veriore dhe veriperëndimore e kalasë, nga pikëpamja natyrore. Kalaja ka pasur formën afërsisht katërkëndëshe dhe dy kulla gjysëm rrethore. Ana lindore, zonë më pak e mbrojtur nga ana natyrore, mbrohej nga kulla. Në mjedisin e brendshëm të kalasë mund të gjesh fragmente qeramike enësh me parete të holla, fragmente pitosash , etj. Duke u mbështetur në të dhënat e mesiperme, mendohet se kjo kala i përket shekujve IV-V të erës sone. Nga kjo kala ruhen shume pak gjurmë mbi sipërfaqe. 

 Referime 

Lidhje të jashtme
Instituti i Monumenteve të Kulturës

Kategoria:Monumente kulturore në Gramsh
Kategoria:Ndërtesa të përfunduara në shekullin IV
Grabovë